kardosdrur/scandi-wiki huggingface dataset:
Finn Methling

Finn Methling (født 8. august 1917 på Frederiksberg, død 20. oktober 2010 i Stege på Møn) var en dansk dramatiker.

Han var søn af skuespiller og instruktør Svend Methling, samt bror til instruktøren Sven Methling. Han skrev mere end 50 hørespil og teaterstykker og fik dem opført i radio, på teater, fjernsyn og film både i og udenfor Danmark.

Methling var desuden forfatter til erindringsværk på seks bind, der fortæller om sin opvækst i en velstillet, borgerlig og kunstelskende familie midt i København. Hans skuespil er bevaret i Teatersamlingen på Det Kongelige Bibliotek og en del optagelser af hørespil er bevaret og kan tilgås via www.larm.fm (Lydarkivet for radiomedier).

I 1999 lavede han radiodramaet Den afskyelige doktor Jarivarius og hans modbydelige dværg med hugtænderne.

Manuskripter

Eksterne kilder/henvisninger 
 
 Litteratursiden.dk om Finn Methling 
 

Dramatikere fra Danmark
Kunstnere på finansloven (afdøde)
Personer fra Frederiksberg
Personer i Kraks Blå Bog (afdøde)
Dansksprogede forfattere fra Danmark
Modtagere af Kjeld Abell-prisen
Modtagere af Holbergmedaljen
Den Finske Bugt

Den Finske Bugt (fi Suomenlahti, sv Finska viken, et Soome laht, ru Финский залив) er Østersøens østligste bugt beliggende mellem Finland og Estland. Den østlige del af Den Finske Bugt hører til Rusland. De største byer langs kysten er Sankt Petersborg, Helsingfors (fi Helsinki) og Tallinn samt provinsbyerne Kotka og Porvoo. Ruslands vigtigste oliehavne findes i bunden af Den Finske Bugt, omkring Skt. Petersborg og Primorsk () () syd for Vyborg (, (), , ).

Geografi 

Arealet af Den Finske Bugt er 29.500 km², den er 428 km lang og 120 km bred. Bredden ved indsejlingen er 75 km og mellem oden Porkala. Ude vest for Helsingfors og næsset Rohuneeme ud for Tallinn 52 km. I den østlige ende snævrer Den Finske Bugt ind til en bredde på 10–28 km i Kronstadtbugten. Den største bugt på den nordlige kyst er Vyborgbugten, ( (), , ) og på sydkysten Narvabugten (, ).

De største øer i Den Finske Bugt er Hogland ( (), , ), Tjutersskærene ( (), , ), Mosjtsjnyj (, ), Seitskær ( (),  samt Kotlin ( (), ) med byen Kronstadt. De dybeste områder findes ved indsejlingen til Den Finske Bugt med dybder på 80–100 meter. På sydkysten er der dybder på over 100 m, mens der langs den nordlige kyststrækning på tilsvarende afstand fra fastlandet ikke findes dybder på over 60 m. Det allerdybeste sted er opmålt til 121 m og ligger ud for Estlands kyst nordøst for Tallinn. Den Finske Bugt indeholder ca. 5 % af Østersøens vandmasser. 

Havstrømmene vender i retning mod højre på den nordlige halvkugle som følge af Corioliskraften, hvorved strømmen langs Estlands kyst går i østlig retning, mens den langs Finlands kyst går i vestlig retning. Den store Nevaflod munder ud ved bunden af Den Finske Bugt. Af samme årsag er vandet mere brakt i den østlige del end i den vestlige del af bugten. Desuden munder Narvafloden (, () ud i Narvabugten i den sydøstlige del af Den Finske Bugt.

Den Finske Bugt er oftest islagt om vinteren.

Miljøproblemer 

Den omfattende belastning fra gødningsemner i Den Finske Bugt er hovedårsagen til farvandets største problem – overgødningen, som kan ses af kæmpe flager af blåalger om sommeren.

Se også 

 Peter den Stores søfæstning
 Artillerispærringen af Den Finske Bugt

Eksterne henvisninger 

 Det finske søfartsvæsen: En virtual sejlads på Den Finske Bugt 
 Finlands Miljøcentraler: Den aktuelle algesituation 
 Det finske Havforskningsinstitut: Havforskningsinstituttets webtjeneste 

Bugt
Østersøen
Bugter
Columbus-prisen

Columbus-prisen er en pris der ved passende lejligheder tildeles en person eller institution, der i den offentlige debat holder fast i ideerne om demokrati, ægte politisk engagement og betydningen af saglige argumenter – og som derved gør det spændende at være lærer i samfundsfag.

Columbus-prisen er indstiftet af FALS, Samfundsfagslærerne i Gymnasiet og HF og Forlaget Columbus. 

Prisen blev indstiftet af fonden i anledning af at samfundsfag havde eksisteret 25 år i gymnasiet. Prisen kan ikke søges. Ved prisuddelingen skal offentligheden orienteres for at styrke kendskabet og interessen for samfundsfag.

Indtil 2018 har følgende modtaget prisen:
 1991 redaktør Preben Wilhjelm
 1993, medlem af Folketinget Ritt Bjerregaard
 1995, redaktør Knud Vilby
 1996, Danmarks Radios Orientering i P1
 1997, tidl. nationalbankdirektør Erik Hoffmeyer
 1998, Ugebrevet Mandag Morgen
 2000, professor Erik Jørgen Hansen
 2002, sociologen Henrik Dahl
 2006, professor Jørgen Goul Andersen
 2008, magasinet RÆSON
 2009, filminstruktøren Christoffer Guldbrandsen
 2010, professor Marlene Wind
 2013, journalist Martin Krasnik
 2014, de to tænketanke Arbejderbevægelsens Erhvervsråd og CEPOS
 2015, forsker i international politik Peter Viggo Jakobsen
 2016, journalist og dokumentarist Nagieb Khaja
 2017, debattør og aktivist Emma Holten
2018, DR Detektor
2019, Ungdommens Folkemøde
2021, HOPE-projektet

Eksterne links 
 Columbus-Prisen – information fra Forlaget Columbus

Hædersbevisninger fra Danmark
Gliese 876 d

Gliese 876 d er den inderste af mindst tre exoplaneter der kredser om den røde dværgstjerne Gliese 876; den er et sted mellem 5,88 og 7,5 gange så tung som Jorden, sandsynligvis temmelig varm og formodentlig en stenplanet mere lig Jorden end en gasgigant som f.eks. Jupiter.

Opdagelse 
Som de fleste andre exoplaneter blev Gliese 876 d "afsløret" ved små periodiske udsving i stjernen Gliese 876's radialhastighed: På grund af dopplereffekten "svingede" bestemte spektrallinjer i lyset fra stjernen frem og tilbage i takt med at planetens tyngdekraft "hiver" stjernen snart i én, snart i en anden retning. I forvejen havde man på lignende måde fundet to andre planeter omkring samme stjerne, men beregninger viste at der var "noget" der gav anledning til yderligere "udsving", med en periode på knap 2 døgn. Opdagelsen blev offentliggjort i 2005 af et hold astronomer under ledelse af Eugenio Rivera.

Omløbsbane og masse 
Den halve storakse i Gliese 876 d's omløbsbane er blot 3,11 millioner kilometer, eller blot en 1/50-del af Jordens afstand fra Solen. På grund af denne meget korte afstand er det forventeligt at tidevandskræfterne har tvunget omløbsbanen ind i en cirkelrund facon, men ifølge beregninger kan det ikke udelukkes at excentriciteten er så høj som 0,22.

Metoden der afslører exoplaneter ud fra variationer i radialhastigheden kan "kun" sætte en nedre grænse for Gliese 876 d's masse; 5,88 gange Jordens masse. Afhængigt af baneplanets hældning kan den øvre grænse være op til 7,5 gange Jordens masse — først når eller hvis det lykkes at bestemme banehældningen, kan man komme nærmere et "bud" på planetens masse.

Egenskaber 
Indtil nu har man kun observeret Gliese 876 d indirekte ved dens "indflydelse" på stjernen, så egenskaber som radius, sammensætning osv. er endnu ukendte. På grund af den relativt lave masse går man ud fra at der er tale om en "klippeverden" som vores egen Jord samt Merkur, Venus og Mars´i vort eget Solsystem. Hvis man går ud fra en massefylde på 8 g/cm³ (højere end f.eks. Jordens, for at tage højde for at stoffet nær klodens centrum er presset hårdere sammen end materialet i Jordens kerne), giver det en radius ca. 73% større end Jordens.

Gliese 876 er både mindre og koldere end Solen, og udsender blot 1,24% af det lys og anden stråling som Solen leverer, endda mest i det for mennesker usynlige infrarøde område. Men planeten Gliese 876 d's omløbsbane ligger så tæt omkring stjernen, at dens overflade næsten nødvendigvis må være temmelig varm.

Desværre passerer Gliese 876 d ikke ind foran sin stjerne set fra Jorden — det ville ellers kunne afsløre en hel del flere detaljer om denne verden.

Exoplaneter
DnB NORD

Bank DnB NORD A/S begyndte sin virksomheder den 1. januar 2006.

Bank DnB NORDs aktiviteter er resultatet af et joint-venture mellem norske DnB NOR og tyske NORD/LB. DnB NOR alle NORD/LB's aktier og er nu 100% ejet af DnB NOR. 

Bank DnB NORD har kontorer og filialer i Estland, Letland, Litauen og Polen.  
 
Bank DnB NORDs hovedkvarter er i Oslo.

Eksterne link 
Bank DnB NORDs koncernside 
DnB NORDs Pank estiske side 
DnB NORDs Banka lettiske side 
DnB NORDs Bankas litauiske side 
Bank DnB NORDs polske side 
DnB NORs koncernside 

Banker fra Norge
Banker i Danmark
Lausavísa

Lausavísa (flertal Lausavísur) betegner indenfor norrønt- og senere Islandsk-poesi, en enkelt-strofe komposition, eller et sæt af strofer som ikke er forbundne i et fortællemæssigt eller tematisk forløb.

Lausavísur er ofte introduceret i sagaerne med ordene: "þa kvað" (så sagde).

Eksterne henvisninger
Carmina Scaldica

Norrøne digte
Lhasa Apso

Lhasa Apso er en hunderace der stammer fra højsletterne i Tibet, landet der ofte betegnes som ”Verdens Tag”. Disse egne ligger nemlig i en højde af 3500-5000 meter over havets overflade. Klimaet er yderst ekstremt: lange isvintre og korte hede somre. Disse hårde betingelser har præget mennesker og dyr i årtusinder. Alle tibetanske hunde er derfor meget robuste og modstandskraftige og har næsten alle udviklet en tyk, fyldig pels til beskyttelse mod vejrforholdene.

Kun få fra den vestlige verden har betrådt dette fjerntliggende, svært tilgængelige og hemmelighedsfulde land, hvilket har medført, at kun få tibetanske hunde er dukket op i de vestlige lande. Først i begyndelsen af det 20. århundrede er et stigende antal hunde nået til Nordamerika og Europa og har her dannet grundlag for det opdræt vi kender i dag.

Lhasa Apso´en kan findes så tidligt som 800 f.Kr. i historiske beretninger fra Tibets Klostre og fandtes i stort tal ved hoffet i dette land. Den blev betragtet som lykkebringer og er vel nok den eneste ægte TIBETANSKE LØVEHUND. Den privilegerede stilling, som Lhasa Apso´en nød hos tibetanerne, der betragtede den med en særlig hjertelig hengivenhed, har præget dens væsen.

Hunderacer fra Tibet
Selskabshunde
Fort Knox (gulddepot)

United States Bullion Depository i Kentucky er et opbevaringssted for USA's guldreserver. Anlægget ligger op af det amerikanske militæranlæg Fort Knox, hvorfor anlægget ofte i daglige tale kaldes Fort Knox. Det menes at være et af verdens sikreste steder, da depotets vægge er forstærket med 65 cm stål og beton, og bygningen har et bombesikkert tag. Derudover skal der fire mand, med hver sin kode, til at åbne dørene.

En del af den danske nationalbanks guldreserver lå tidligere i Fort Knox. Guldet blev fragtet dertil umiddelbart inden 2. verdenskrig af sikkerhedsårsager. Efterfølgende er danske nationalbanks guldreserver dog flyttet til Bank of England i 1949.

Referencer 

USA's økonomi
Bygninger, konstruktioner og anlæg i Kentucky
Roskilde Festival 1974

Roskilde Festivalen blev i 1974 afholdt fra den 28. juni til den 30. juni.

Musikgrupper 
 Alrune Rod (DK)
 Blue Sun feat. Lone Kellermann (DK)
 Buki Yamaz (DK)
 Camel (UK)
 Chilensk Folketrup (CHI)
 Culpeper's Orchard (DK)
 Den Gamle Mand og Havet (DK)
 Dr. Dopo Jam (DK)
 Fessors Big City Band (DK)
 Fujara (DK)
 Gasolin (DK)
 Gnags (DK)
 Haster Show Band (DK)
 High Speed Grass (UK)
 Hot Lips (DK)
 Incredible String Band (UK)
 Andrew John (UK)
 Kansas City Stompers (DK)
 Kardemomme Rock (DK)
 McEwans Export (DK)
 Mermaid (DK)
 Midnight Sun (DK)
 Mo-i-rana (DK)
 New Orleans Workshop (DK)
 Papa Benny (DK)
 Prudence (N)
 Pugh Rogefelt & Rainrock (S)
 Røde Mor (DK)
 Savage Rose (DK)
 Secret Oyster (DK)
 Side Show (US/DK)
 Jørgen Skammeritz & Erik Schøtt (DK)
 Spillemændene (DK)
 Status Quo (UK)
 Swing Jørgens Rytmecirkus (DK)
 Supersister (NL)
 Tassavalla Presidentii (FIN)
 Tyggegummibanden (DK)
 Bill Wallach & Jens (US/DK)
 Østjysk Musikforsyning

1974
Musik i 1974
Sukarno

Sukarno (født 6. juni 1901 i Surabaya, død 21. juni 1970 i Jakarta) var Indonesiens første præsident. Han regerede landet fra 1945/1949 til 1967, hvor han blev afsat af Suharto. Som mange javanesiske personer havde han kun ét navn – i visse (religiøse) sammenhænge blev han dog også omtalt Achmed Sukarno.

Sukarnos datter, Megawati Sukarnoputri, var præsident i perioden 2001-04.

Biografi

Opvækst 
Sukarno var søn af en javanesisk skolelærer. Han var siden sin ungdom optaget af politik.

Sukarno får magten 
I 1927 stiftede han det indonesiske nationalparti, som arbejdede for uafhængighed af den hollandske kolonimagt. Sukarno betragtede den japanske besættelse som en befrielse af Indonesien og under anden verdenskrig arbejdede han som japansk rådgiver og progagandachef. Efter Japans kapitulation i 1945 erklærede han Indonesien selvstændigt. Officelt blev det selvstændigt i 1949 efter kampe mod Holland. 

Som præsident havde Sukarno vanskeligt ved at styre landets skrantende økonomi. I 1956 eller 1960 afskaffede han parlamentet og indførte et såkaldt "ledet demokrati", som dog var mere ledet end demokratisk. Usædvanlige politiske projekter førte landet i krise. Ligesom Mao Zedong var Sukarno villig til at bruge sin position til et kup nedad i systemet, idet han uden held forsøgte at vælte den militære ledelse. Denne hændelse tvang ham til at overgive magten til general Suharto, som i 1967 overtog præsidentbedet.

Senere liv 
Sukarno døde i 1970, men er fortsat genstand for national dyrkelse.

Referencer

Eksterne henvisninger 

Indonesiens præsidenter
Diktatorer
Politikere fra Indonesien
Personer fra Surabaya
Glyvrar

Glyvrar er en færøsk bygd på øen Eysturoy, og ligger på østsiden af Skálafjørður. Bygden er en del af et 10 km langt sammenhængende byområde omkring Runavík. I nærheden af kirken ligger det interessante lille museum Bygdasavnið Forni, som har åbent om sommeren. 

Glyvrar er hovedkvarter for Færøernes største lakseopdrætsvirksomhed Bakkafrost. Foruden filetering-fabrikken i Glyvrar har firmaet fiskefabrikker i Klaksvík, Kollafjørður og Vágur via Faroe Farming. Selskabet har i alt ca. 800 ansatte.

Glyvrar Kirkja 
Kirken blev indviet den 26. maj í 1927, og udbygget 1981. Oprindelig var kirken en hvidmalet bygning med et smallere tårn i vest. Taget var af sort bølgeblik ligesom det pyramideformede spir på tårnet. Ved ombygningen i 1981 blev den gamle kirkebygning åbnet i nordsiden og der blev opført to sideskibe, med åben tagstol, langs med kirken. Desuden blev der opført mindre bygninger både i forlængelse af den gamle kirke, men også i forlængelse af de to sideskibe. Den eksisterende sydmur har seks oprindelige rundebuede vinduer. Tårnet har flere mindre rundbuede vinduer, to i nord og syd samt fire i vest - to forneden og et over og under årstallet for kirkens opførelse. I vestgavlen i de to sideskibe er der indsat to store panoramavinder. Hovedindgangen er nu i østenden i en af tilbygningerne. Den gamle altertavle: "Getsemane" hænger nu på væggen i sideskibet. Den ny altertavle, der står i en nybygget kortilbygning, er et relief af Fridtjof Joensen og forestiller Nadveren". Prædikestolen er ottekantet og har panelfelter i to etager. Den er hvidmalet og de øverste felter har gyldne symboler påmalet. Døbefonten er sekskantet med felter som de øverste på prædikestolen. Over vestenden af den gamle kirke er et svunget pulpitur, hvor orglet Frobenius 1993 med 21 stemmer har sin plads. Kirken har to kirkeskibe under loftet. Det er begge slupper, "Jomfrúvin" og "Buttercup". Kirkens klokke er støbt i København af B. Løw & Søn til kirken indvielse. Den har et tværmål på 63,2 cm med indskriften: "Fred på jord", Lukas 2,14. Den store udvidelse i 1981 gør at der kan sidde 600 kirkegængere i kirken. Ikke langt fra kirken ligger Bønhúsid Søldarførður, som hører til kirkedistriktet.

Historie 
Glyvrar er en gammel bondebygd, som første gang blev nævnt på skrift 1584, men kan være ældre.

Fra 1903 til 1928 var der navigatørskole i Glyvrar. Efter endt uddannelse fandt de beskæftigelse i den dengang voksende fiskeriflåde på Færøerne.

Eksterne henvisninger 
 Glyvrar Kirkja 
 Glyvrar 
 faroeislands.dk
 Bakkafrost (engelsk)

Byer på Færøerne
Eysturoy
Anne E. Jensen

Anne Elisabet Jensen (født 17. august 1951) er dansk politiker og tidl. medlem af Europa-Parlamentet, valgt for Venstre 10. juni 1999. 

Hun blev født i 1951 i Kalundborg som datter af overlærer J.H. Jensen og overlærer Inger E. Jensen. 

Cand.polit., 1978 Københavns Universitet. Cheføkonom i Privatbanken/Unibank 1985-1994. Direktør i Dansk Arbejdsgiverforening 1994-1996. Ansvarshavende chefredaktør på Berlingske Tidende 1996-1998. 

Anne E. Jensen har været medlem af Europa-Parlamentet siden 1999 og var den liberale gruppes (ALDE) koordinator i budgetudvalget, suppleant i transportudvalget og beskæftigelsesudvalget. Endvidere var hun aktivt medlem i delegationerne for EU's relationer med Rusland og Hviderusland. Hun stoppede ved valget i maj 2014.  

Anne E. Jensen blev den 6. april 2013 valgt til formand for Europabevægelsen. og var formand i perioden 2013 og frem til april 2015.

Referencer

Eksterne henvisninger 
 Folketingets biografi
 Personlig hjemmeside 
 Europa-parlamentets biografi
 Europabevægelsen

Politikere fra Venstre
Medlemmer af Europa-Parlamentet fra Danmark 1999-2004
Medlemmer af Europa-Parlamentet fra Danmark 2004-2009
Medlemmer af Europa-Parlamentet fra Danmark 2009-2014
Chefredaktører fra Danmark
Erhvervsfolk fra Danmark
Personer fra Kalundborg
Økonomer fra Danmark
Personer i Kraks Blå Bog
Foreningsformænd fra Danmark
Medlemmer af Rigsretten
Alumni fra Københavns Universitet
Bergljot Håkonsdatter

Bergljot Håkonsdatter (født før 990 – død efter 1050), datter af Håkon Ladejarl og Tora Skagesdatter. 

Bergljot havde to brødre Erik Ladejarl og Sven Ladejarl, som herskede over Norge efter at Olav Tryggvason faldt ved Svold i år 1000. Et tidspunkt efter år 1000 blev Bergljot gift med den magtfulde norske vikingehøvding Einar Tambarskjelve, som havde kæmpet sammen med kong Olav ved Svold og mod hendes broder Erik Ladejarl. Ægteskabet var en politisk alliance og forsoning efter Svold og var af stor stor betydning for at holde fred i landet.

Bergljot og Einar fik sammen to børn; datteren Ålov Einarsdatter som senere blev gift med Tord Foleson, og sønnen Eindride Einarsson. Kongesagaen fortæller at Einride havde arvet hans mors slægts smukke træk, og af den grund må Bergljot have været anset som smuk, skønt sagaen ikke direkte siger dette.

Einar og Eindride, Bergljots mand og søn, blev dræbt af kong Harald Hårderåde i 1050. Hvorefter sagaen siger:
”Bergliot var en storsindet kvinde. Efter drabet på Einar drog hun til kongsgården for at opmuntre bøndene til kamp, men da hun kom frem, roede kongen ud af floden. Derved undslap Einars banemand. Hun sendte bud til Håkon Ivarsson for at få ham til at hævne drabene. Han var villig, men blev overtalt til at indgå forlig med Harald Hardråde, idet han fik Magnus den Godes datter, Ragnhild.”

Derefter nævnes Bergljots ikke mere.

Personer i Norges historie
Personer fra vikingetiden
Personer i 1000-tallet
Tjek fødsels- og dødsår
Phantom Lord

"Phantom Lord" er det syvende nummer på Metallicas album Kill 'Em All fra 1983. Den omhandler et krigsudbrud fra et mystisk væsen. Nummeret var med på bandets demo No Life 'til Leather. Sangen er den første hvor Metallica bruger ren guitarlyd uden forvrængning.

Lyrikken handler om en mystisk kamp mellem heavy metal monstre. Bandet dedikerede ofte sangen til medlemmer i publikummet som "stødte deres hoveder og fik deres hoveder stødt" gennem de tidlige koncerter. Sangen blev spillet mest i 80'erne, men i 90'erne blev sangen kun brugt i deres medley, sommetider. Men i år 2003 blev den spillet igen i nogle koncerter.

Trivia 
 James Hetfields tredje band før Metallica blev kaldt Phantom Lord
 Sangen blev brugt som den professionelle bryder Mike Awesomes musikentre når han var i Extreme Championship Wrestling.

Henvisninger
 Phantom Lord sangtekst 

Metallica-sange
Kungsbacka

Kungsbacka (gammel ) er en by i det nordlige Halland og hovedby i Kungsbacka kommun, Hallands län, Sverige. Byen er i dag en del af storbysområdet Stor-Göteborg.

Byen (da med stavemåden Konghensbacke, 1382, eller Kongæsbacke, 1403, altså Kongensbakke eller Kongsbakke) var i middelalderen en dansk grænsehandelsplads og i en periode Danmarks mindste købstad. Kongsbakke fik sit købstadsprivilegium i begyndelsen af 1400-tallet. Efter at Halland blev svensk i 1645, mindskedes byens betydning. Det nærliggende Göteborg opsugede såvel befolkning som erhvervsliv, og Kungsbacka var længe en af Sveriges mindste byer med et indbyggertal under 1.000 i slutningen af 1800-tallet. I midten af 1800-tallet hærgedes byen af en stor brand, men byen blev for store deles vedkommende genopført. Den indre by er i dag præget af lave træhuse fra omkring 1900.

Frem til 1960'erne var Kungsbacka en ubetydelig by. Da Kungsbacka kommune i 1970'erne blev udvidet, og unge familier samtidig begyndte at flytte væk fra storbyerne, begyndte indbyggertallet imidlertid at stige og flere boliger blev opført. Byen er ikke vokset i samme takt overalt; størstedelen af boligbyggeriet er sket på Onsala-halvøen og langs kysten.

I byen ligger virksomheden Bergsala AB som distribuere Nintendo i norden og de baltiske lande siden 1981. Virksomheden havde tidligere et Nintendo museum som lukkede i 2020 hvor man kunne se Nintendos produkter igennem tiderne, det er dog planen at den skal åbne igen når Bergsalas nye kontorbygning står færdig en gang i efteråret 2023. Ved virksomheden er der opstillet en statue af Mario som står nær motorvej E6/E20, der går mellem Malmö og Göteborg.

Venskabsbyer 
  Hadsten

Kilder

Eksterne henvisninger
Randaberg

Randaberg er en kommune i Rogaland fylke i Norge. Den ligger i den nordlige del af Jæren, og grænser i syd til Stavanger. Ellers grænser Randaberg til Nordsøen og Boknafjorden.

Skole 
Det er tre skoler i kommunen – Harestad skole, Grødem skole og Goa skole. De er alle 1-10 skoler.
Randaberg har også en videregående skole, som ligger på østsiden af Randaberg, ved grænsen til Stavanger. Skolen har almen- og værkstedsfag, samt "medier og kommunikation".

Personer fra Randaberg 
 Jon Torbergsson († 1179)
 Tom Tvedt (1968-), politiker
 Bent Høie (1971-), politiker, regeringsmedlem
 Rune Holta (1973-), verdensmester i speedway
 Iselin Nybø (1981-), politiker, regeringsmedlem

Referencer 

 
Kommuner i Rogaland
Bydele og forstæder i Stavanger
Dejan Matejic

Dejan Matejic (født 9. Marts 1980) er en svensk ishockeyspiller der til sæsonen 2008-09 er returneret til SønderjyskE, en klub han senest repræsenterede i sæsonen 2005-06.

Han spillede fra sæsonen 2006-07 for AaB efter at være blevet mester med SønderjyskE i sæsonen 2005-06. Efter AaB's kvartfinaleexit i 2008 mod Odense blev det offentliggjort at Matejic ikke ville få forlænget sin kontrakt med AaB.

Tidligere klubber:
 Frölunda HC
 Mölndal
 Gislaveds SK
 HC Örebro 90
 Mörrum Hockey
 SønderjyskE
 AaB

Eksterne henvisninger 

 Dejan Matejic på danhockey.dk 
 Dejan Matejic på European Hockey.net 
 Dejan Matejic – career stats 

Ishockeyspillere fra Sverige
Superisliga-spillere fra SønderjyskE Ishockey
Superisliga-spillere fra AaB Ishockey
Bo Nordby Tranholm

Bo Nordby Tranholm, tidligere Bo Nordby Andersen (født 22. marts 1979) i Aalborg er en dansk ishockeyspiller.

Han er kaptajn på AaB's ishockeyhold og desuden en del af Danmarks ishockeylandshold, hvorigennem han har deltaget i A-VM fire gange.

Tidligere klubber:
 Hvidovre IK
 Herning Blue Fox
 Gislaveds SK
 Odessa Jackalopes

Eksterne henvisninger 
 

Ishockeyspillere fra Danmark
Superisliga-spillere fra TOTEMPO HViK
Superisliga-spillere fra Herning Blue Fox
Superisliga-spillere fra AaB Ishockey
Personer fra Aalborg